
KISDOBOS KÉPTÁR 


Nagy István: Hegyek alján 


Mintha nem is igazi tájon, hanem valami mesevilágban járna 
e lovas. Pedig aki ismeri az 1873 és 1937 között élt festő 
szülőföldjét, az erdélyi havasokat, az láthatott a valóságban is 
ilyen félelmes-sejtelmes tájat, megannyi székely népballada 
forrásvidékét. A képet emlékezetből festette a festő, mikor már 
elhagyta az otthoni tájat. 

Csanádi Imre 
Edes Ősz 


Fehér rózsa feslik-foszlik, 

vadszőlőlevél piroslik; 

ősz jár a kerti lugasra, 

kezdi csupálni csupaszra. 
Ősz, ősz, édes Ősz. 


Raj madárka csicsog, ciceg, 

kecses-apró tengelicek; 

feketerigók kövéren 

kotyognak a hullt levélen. 
Ösz, ősz, édes Ősz. 


Gubancos a fű, tarkázzák 

illékony, aranyos pászmák; 

vén fák, eget sátorozók; 

szűrik a fényt, a búcsúzót. 
Ösz, ősz, édes Ősz. 


Vadgesztenyék orma rőten 

feszül selyem égi ködbe; 

konok kőrisek, lágy hársak 

dörgést-fojtva dudorásznak. 
Ősz, ősz, édes Ősz. 


Illat, omló, ért levélé, 
szerelemé, vágyé, véré 
lehet-e vele betelni? 
Parancs sürget eltelelni. 
Ősz, ősz, édes Ősz. 


Fecske Csaba 


Isi... suli. ..iskola 


Iskolás vagyok, mert iskolába járok. Persze 
úgy is mondhatnám, hogy iskolába járok, mert 
iskolás vagyok, de ez a lényegen nem változtat. 
Iskolába járó iskolás vagyok így is, úgy is. Jobb 
lenne ha az iskola járna belém, mert akkor az 
ő gondja volna, hogy el ne késsen, hogy itt 
legyen, mire becsengetnek. Így előfordul, hogy 
kések, de sajnos az iskola nem vonat és nem 
autóbusz, hogy ne várna meg. Mindig ugyanott 
találom, fölösleges hát annyira sietni. Azért ne 
hidd, hogy nem szeretem az iskolát! Igenis, sze- 
retem. Szeretem a tanító nénit, az osztálytársai- 
mat (kivéve akiket nem szeretek, főleg a fiúkat, 
mert olyan undokok tudnak lenni néha !), szere- 
tem a képeket a falon, meg az ablakokat: ki 
szoktam nézni rajtuk, mindig látni valami érde- 
keset. Egyszer láttam egy fekete kutyát, és el- 
képzeltem, hogy itt ül mellettem, megtanulja ő 
is a betűket és a számokat, és amikor nekem 
nincs kedvem megcsinálni a házi feladatot, hát 
megkérem őt, készítse el helyettem. Ilyeneket 
szoktam elképzelni, meg másféléket. Néha órán 
eszembe jut Micike, a törött lábú babám, akit 
még egészen pici koromban kaptam, és akit én 
tanítottam meg mindenre, amit egy babának 
tudni kell. Ilyenkor elfacsarodik a szívem, hogy 
egyedül kell otthon lennie. Ilyenkor nem tudok 
odafigyelni a tanító nénire. Ha észreveszi, hogy 
nem figyelek, megdorgál. Vagy beír az üzenőbe. 
Nem tudom, mit ír bele, de apa és anya tudja, 
és ők is megdorgálnak. Ez nem igazság! 

Már sok betűt ismerek. A legjobban az o 
betűt szeretem: olyan szép fület szoktam ne- 
ki rajzolni, hogy öröm nézni. Rajzolni is sze- 
retek. Egyszer lerajzoltam a lakótelepet, ahol 
mi is lakunk, aztán az egészet befestettem fe- 
ketére, mert én az éjszakai lakótelepet kép- 
zeltem el, de mindenki csak nevetett, hogy 
mi ez, hogy ezen a képen nincsen semmi! 
Már hogyne volna, rajta van minden, csak 
nem látszik, mert éjszaka van és sötét. Leg- 
közelebb nem mutatok meg senkinek sem- 
mit, nézhetik azt a nagy buta fejüket a tü- 
körben. 

Barátnőm is van: a Böbe. Egymás mellett 
ülünk a padban. Olyan izgi óra alatt beszélgetni, 
persze csak halkan, suttogva, hogy tanító néni 
meg ne hallja. Csak az a rossz, hogy nevetni nem 
lehet, legföljebb kuncogni. A nevetést a szünet- 
ben szoktuk elintézni, akkor szabad, és mi jól ki 

is kacarásszuk magunkat, ha még nem felejtet. 
tük el, hogy nekünk most nevetni kell. 

Böbe így nevet: — Hihihihi ! 

En valahogy így: — Hahahaha! — Persze ép 
tükör előtt tanultam meg rendesen nevetni. Egy 
kislánynak adnia kell magára, nem lehet csak 
úgy hülyén vihogni meg nyeherészni! 

Ha fekete pontot viszek haza, egyből meglát. 
szik rajtam. 

—- Vadalmába haraptál? — kérdezi olyankor 
apa. Ugy látszik, az ő gyerekkorában még vad. 
almának hívták a fekete pontot. 


Kenéz Ferenc 


Holdutazás 


Az pedig úgy volt — hogy a dolgok köze- 

ébe vágjak -, egyik délután megjelent ná- 
lunk Steinbrecher Gyurika, félrehívott s meg- 
kérdezte tőlem, hogy nem akarok-e másnap 
délután felmenni a Holdba? A kérdés eléggé 
meglepő volt, már csak azért is, mert én ad- 
dig Steinbrecher Gyurikával nem voltam ba- 
ráti kapcsolatban, illetve nem barátkoztunk 
különösképpen. Egy utcában laktunk, egy 
osztályba jártunk, de hát nekem ,egy- 
borbély-miska", , egy-fóris-zoli", ,egy-nagy- 
tibi" volt a barátom - nem Steinbrecher 
Gyurika. S akkor most jön, félrehív az udvar 
végébe, s azt kérdi tőlem, hogy nem akarok- 
e másnap délután, úgy négy óra körül, fel- 
menni vele a Holdba. A nagyapjával men- 
nénk, estére már itthon is vagyunk. Nincs 
mitől tartani. Ök már voltak fenn, tegnap is, 
tegnapelőtt is. A nagyapjáék udvaráról in- 
dulnánk. Beülünk a gömbbe, olyan mint egy 
óriás szappanbuborék, csak kemény anyag- 
ból van, egy átlátszó és nagyon kemény 
anyagból, beülünk, becsukjuk az ajtót, a 
gömböt rögzítő kötél hirtelen kioldódik — s el- 
szállunk. , Ott fenn sötét van, időnként világító 
szörnyek tapadnak a gömb oldalához, de mi 
olyan gyorsan repülünk, hogy lesodródnak. 
Nagyapám ilyenkor mindig kacagja őket." 

Tikkadtan hallgattam. Egy valami zavart 
nagyon a dologban: még ha itthon is va- 
gyunk vacsorára, tudtam, hogy el kell ké- 
redzkednem. S tudtam, hogy anyám majd bi- 
zonyosan nem fogja elhinni a dolgot. Ez ret- 
tenetesen Zavart. Pedig Gyurika fenn volt. 
Tegnap is, meg tegnapelőtt is. És vele volt a 
nagyapja is. Az öreg Steinbrecher bácsi. Es- 
tefelé aztán, jóval azután, hogy Gyurika el- 
ment, csak előrukkoltam édesanyámnak a 
kéréssel. 

— Kisfiam, a Holdba? Holnap délután? — 
anyám nézett, nézett rám, nem is tudom milyen 
szemekkel. — Es kivel mennétek? 

— Gyurikával meg a nagyapjával, édesanyám! — 
mondtam szinte elgyengülve. 

— Jó, hát elengedlek! — mondta ki anyám a 
végszót. Majd hozzátette : — De vacsorára itthon 
légy ám, mert túrós csuszát csinálok. Tepertő- 
vel, ahogy te szereted — tette hozzá. 

Másnap délután négy órakor Gyurika nem 
volt otthon. — Kiment a szőlőbe! — mondta az 


édesanyja. — De hát a Holdba . . . - mondtam 
volna, ám a torkomon akadt a szó. Se más- 
nap, se a következő nap nem találtam ott- 
hon. Aztán ilyen-olyan napok következtek. 
Elfeledkeztem a Holdról. Aztán lassan Gyu- 
rikáról is. 

Szinte két évtized is eltelt, míg újra hallottam 
róla. Ő, aki , a Holdon járt", időközben atomfi- 
zikus lett. 

En meg, aki elhittem, költő. 


Devecsery Noémi 
Villanykörték 


Nekünk senki sem világít, 
nem látunk a szomszéd házig. 
Nincs igazság, kérem szépen! 
Adjanak egy körtét nékem! 


Stubics Gábor 
Téglarakás 


Ükapám rakta a téglát, 
apám is rakta, 

én is rakom, 

mégis egy lyukban lakom. 


Kincskeresés 


Keresem a kincset, 

nem hiszem, hogy nincsen. 
Kincset keresek, és ha találok, 
tátva marad a szátok. 


Devecsery Andrea 


Ha Mary Poppins 
lennék . . . 


Mary Poppins lehetnék, 

ha én erről tehetnék! 
Megtanulok varázsolni, 
csodatáskából pakolni. 
Nevetőgáz, egyéb csoda, 
minden gyerek jöjjön oda! 
Papírcsillag, föl az égre, 
örömteli békességre. 

Ha én Mary Poppins lehetnék, 
innen el se mehetnék. 

Fújhat a szél akárhonnan, 
nem megyek el innen nyomban. 
Itt maradok tiveletek, 

jó pajtásaim, gyerekek! 


A verseket a Verstarisznya c. kötetből válogat- 
tuk. Ebben a könyvben csupa , gyerekverset" 
találsz. A szerzők életkora 10 és 18 év között van. 
(Kiadja a szombathelyi Helyőrségi Klub, 1989.) 

Bálint Ágnes 


Bölcső 
kelkáposztából 


Régóta tudtuk, hogy a pincében tárolt zöld. 
ség között házatlan csigák tanyáztak. Szeretem 
a csigákat, akár van házuk, akár nincs. Hoztam 
is a Börzsönyből egy majdnem arasznyi, gyö- 
nyörű, orgonalila házatlan csigát, abban a re. 
ményben, hogy majd benépesíti kertünket utó- 
daival. Ha nem is lila, de szép, nagy, szürkésfe- 
hér házatlan csigák jelentek meg a kertben, téli. 
re pedig leköltöztek a pincébe. 

Telente, ha zöldségért mentünk le, több- 
nyire kétszer annyit hoztam fel, mint ameny- 
nyi az aznapi főzéshez kellett. Ami maradt, 
azt egy kosárkában tartottam a mosogató- 
szekrény aljában, ahol mindig van egy kis 
nyirkosság. 

Egy téli reggelen kimentem a konyhába reg- 
gelit készíteni, és a mosogatómedence peremén 
fényes csiganyomot vettem észre. A nyomvonal 
végén ott pihent egy jól megtermett, szürkésfe- 
hér házatlan csiga. 

— Ejnye, koma! — mondtam neki rosszallóan. — 
Kend mit keres itt fent? Menjen csak vissza a 
zöldséges kosárba! 

Visszatettem a sárgarépák, céklák, póré- 
hagymák közé. Másnap reggel két nagy há- 
zatlan csiga üldögélt, békés egyetértésben, 
annak a lábosnak az alján, amelyből este ki- 
ettük a pörköltet, csak egy kis paprikás zsír 
maradt benne. 

— Lám-lám, hát megkívántátok a paprikásat? — 
évődtem velük, miközben visszatelepítettem 
őket a zöldségek közé. — Igazatok van: fő a 
változatosság. 

Ettől kezdve szinte minden reggelen ott ta- 
láltam őket éjszakai portyázásuk végén hol a 
csempén, hol a szekrényajtón, vagy éppen 
egy kiürült, de még el nem mosott lekváros- 
üvegben. Minden jel arra vallott, hogy ked- 
velik az édeset is, a sósat is, vagyis a külön- 
féle ízeket. 

— Hadd teljék kedvük! — gondoltam, és egy 
kis, habos madártejet csöpögtettem egy babatá- 
nyérkára, amit leraktam a mosogatószekrény 
aljába, a zöldséges kosár mellé. 

Másnapra eltűnt a madártej, a tányérka szép 
tisztára volt nyalogatva. 

— Hiszen ezek mindenevők! — állapítottam 
meg kissé hitetlenkedve. Mindenesetre ezután 
már különféle ételmaradékot készítettem nekik 


a babatányérba. Ez nagyon megnyerhette tet- 
. szésüket, mert ettől kezdve már nemigen talál- 
. koztam velük reggelente a mosogatómedence 

környékén. 

A titokba, hogy miféle kosztosokat rejtegetek 
a zöldséges kosárban, egyedül csak Réka uno- 
kámat avattam be. O ugyanis osztotta a csigák 
iránt érzett rokonszenvemet. 

A tél végén fólia alatt termett, csodaszép kel- 
káposztát vásároltam a piacon. A fodros- 
bodros sötétzöld levelek ráborultak a halvány- 
sárga , szívre", s mikor leraktam a zöldséges 
kosárba, szerettem volna megkérdezni a csigái- 
mat, mit szólnak hozzá. Elvégre a csigák mégis 
inkább növényevők, mint madártejfogyasztók ! 

Másnap megtudtam, mi a véleményük. 
Elővettem ugyanis a kelkáposztát, hogy meg- 
főzzem. A bodros-fodros levelek hajlataiban 
áttetsző gyöngyök csillogtak. Sok-sok gyön- 
gyöcske. 

Meghatódtam. Elkényeztetett, ínyenc csigá- 
imról a zsenge kelkáposzta láttán lepattogzott 
a civilizáció máza. Tudták, érezték, hogy ennél 
jobb bölcsődét keresve sem találhatnának utó- 
daik számára. Elhelyezték hát petéiket a bidres- 


bodros levelek közé. Én meg gyengéden meg- 
fogtam a kelkáposztafejet, és levittem a pincébe, 
ahol a zöldség már hosszú, halványzöld levél- 
nyelekkel nyújtózkodott a közelgő tavasz felé. 

Alig vártam, hogy Réka fölébredjen, és meg- 
örvendeztethessem a hírrel: lesznek pici csigá- 
ink. 

Lettek is! Egy szép napon négy pici csiga 
üldögélt a mosogatómedence szélén. Valószínű- 
leg az utolsó téli zöldséggel kerültek föl a pincé- 
ből. 

— Azért ami sok, az sok! — mondtam Réká- 
nak. — Vidd vissza őket a pincébe! 

— De nagymama! - kiáltott Réka megbotrán- 
kozva. — Ott már nincs nekik semmi, amit ehet- 
nének ! 

— Igazad van! Majd veszek nekik salátát. 

És vettem. Réka meg eperlevelet, sóskát sze- 
dett a kertben, hogy éhen ne haljanak a pici 
csigák. 

Megadással gondolok a télre. Szinte már lá- 
tom azt a csigasereget, amely a zöldséges kosár- 
ból kalandvágyón szétmászik a konyhában. Mit 
fognak ehhez szólni családom józanabb tagjai? 


Gyulai Líviusz rajzai 


Egyszer vol 


A kukoricafosztás ma már csak emlék 


Kukorica: más néven tengeri, törökbúza, terebúza, málé. 
Csuhé: a kukoricacsövet borító levelek neve. Másutt 
suskának, panusának, kukoricahajnak nevezik. 
Kukoricafosztás: a kukoricacsövet burkoló borítóle- 
veleknek, a csuhénak a lehántása. Máshol: kukoricahán- 
tás, tengerihántás, terebúzatisztítás. 


Öt-hat éves lehettem. Nagyszüleim udva- 
rán tébláboltunk az unokatestvéremmel. 
Egymás után fordultak be a kukoricával 
megrakott szekerek. Nagybátyáim serényen 
leürítették a földre a rakományt, s indultak 
vissza a mezőre. 

Nagynénéim halomba hányták a csűr kö- 
zepére a csöveket. Egy párat mi is bedobál- 
tunk, de aztán meguntuk, s játszani kezd- 
tünk. 

Ezután esténként a család apraja-nagyja 
körülülte a csomót. Eljött néhány szom- 
széd, ismerős is a fosztóba. Nagyapám kis, 
kihegyezett botot erősített egy spárgára, a 
csuklómra tette s megmutatta, hogyan ha- 
sítsam fel az érdes leveleket. Nagyon büsz- 
ke voltam, hogy én is együtt dolgozom a 
nagyokkal. 

Eleinte csendesen beszélgettek a felnőttek 
erről-arról. Aztán egyre gyakrabban kezdte így 
a megszólaló: 

— Emlékeztek-e, mikor Hadikban . . . ? — kinek 
ez, kinek az jutott eszébe régi, kényszerűség- 
ből elhagyott falunk életéből. Fel-felcsattant 
a nevetés. Olykor kicsit elhallgattak. Szorgal- 
masan dolgoztak a kezek. Sűrűn koppantak a 
megtisztított csövek a halomban. 

Nagyanyám fánkot hozott. Vilmos bátyám 
bort töltögetett egy demizsonból. Valaki 
csendesen énekelni kezdett, a többiek is be- 
kapcsolódtak. Elálmosodtam. Fázósan édes- 
anyám oldalához bújtam. Beborított a zizegő 
panusa, csak a fejem látszott ki. Sokáig nyitott 
szemmel hallgattam a felnőttek zsongását. 
Lassan távolodni kezdett a világ, mély álomba 
merültem. 


Kóka Rozália 


A kukoricafosztás, tengerihántás: munka- 
szokás. A háznál a betakarítás után összegyűlt 
kukoricacsöveket ismerősök, szomszédok, ro- 
konok egymást kisegítve, közös munkával 
tisztítják meg a levéltől. . . 

A fosztóra szóló meghívás szokásos módja: 
a gazdasszony sorra járva ismerőseit, meghív- 
ja őket, de ennél látványosabb a Bácskában, 
ott a gazda zászlót vagy zöld gallyat tűz ki a 
kapujára és várja a kisegítőit. Mint minden ka- 
lákás munkánál, itt is visszaadják a munkát;" 

.Főként a fiatalok szerettek segíteni a tere- 
búza tisztításban, mert bizony ott a tisztítás 
minden estéje csak egy pillanat volt. A szebb- 
nél szebb népmesék elmondása, mert a régi 
öregek sok szép mesét ismertek, s az And- 
rásfalván ismert gyönyörű népdalok jófor- 
mán mind előkerültek. A mesemondás mel- 
lett a vígkedélyű fiatalok tréfálkodtak, ját- 
szottak." 


Sebestyén Ádám 


,Kukoricafosztáskor kenőztek: kormossal, 
azaz üszöggel egymást bemázolták, vagy ci- 
pőkrémes skatulyából valakinek bajuszt fes- 
tettek..." 

"Egy nagy marhatök belét a fiúk kivájták: 
szemet, szájat, orrot vágtak bele. Ha a sötét- 
ben megjelentek a gyertyával a kivilágított 
tökfejek, volt nagy lánysikongatás. Az éjsza- 
kába nyúló tréfás játékokkal tartották egymást 
ébren. Versengtek, ki talál piros csövet, mert 
az megy férjhez az őszön. Találósokat kérdez- 
tek egymástól: 


,Háromszáz arató mit csinál legtöbbet?" 
(lyukat a búzaszálon) 
, Tíz húz négyet — mi az?" 
(fejés) 

"A háziak zsenge főtt törökbúzával vagy 
szilvával összefőzött szemes törökbúzával, al- 
mával, szilvával, kenyérrel kínálták meg a je- 
lenlevőket. Az összejövetel gyakran tánccal 
ért véget." 


Bihari Anna - Pócs Éva 


hogy is voli ? 


A juhász 


Egyszer volt egy juhász. Egy ritka erdőben 
őrizte a juhait. Abban az erdőben volt egy 
öreg tölgyfa, volt az háromszáz éves is. Ennek 
a fának a tövében szokott üldögélni a juhász. 
Néha még el is szundikált. Egyszer úgy el- 
aludt, hogy a juhai elmentek valamerre. Ment 
a juhász, kereste a juhait. Keresés közben ráta- 
lált egy oroszlánra. Az egyik lábát feltartotta, 
három lábon ugrált és nyöszörgött keserve- 
sen. Meglátta a juhász, hogy egy nagy tövis 
ment az oroszlán talpába. ljedezett ugyan 
az oroszlántól, de sajnálta is nagyon. Erőt 
vett magán, és kihúzta a tövist az oroszlán 
lábából. 

Hálálkodott az oroszlán. Kérdezte, hogy mit 
kíván a juhász, mert amit csak kíván, mindent 
megad neki, amiért megsegítette. 

A juhász azt kérte az oroszlántól, hogy meg- 
értse az állatok beszédét. Semmi egyéb nem 
kell a világon, csak ez. 

— Mire való az neked? -— kérdezte az orosz- 
lán. 

— Csak! -— válaszolta az ember. 

— Nagy titok az! Ilyent ne kívánj tőlem — 
mondta az oroszlán. Az ember addig-addig 
erősködött, hogy az oroszlán végül mégis 
megadta neki ezt a tudományt. Figyelmeztet- 
te. 

— Vigyázz! Soha senkinek el ne áruld a tit- 
kodat, mert abban a minutumban vége lesz az 
életednek! 

Tovább kereste a juhász a juhait, de sehol 
nem találta. Nagy bánatában visszament a 
tölgyfa alá. A fa ágaira csókák szálltak. A csó- 
kák beszélgetni kezdtek egymással: 

— Hej, ha ez a juhász tudná, hogy mennyi 
arany van ennek a vén tölgyfának az odvában, 
egy cseppet se sajnálná a juhait! 

Az ember megértette, mit beszéltek a csó- 
kák, megtalálta az aranyat, hazavitte. Nagyon 
gazdagok lettek. 

Egy nap felkerekedett a juhász meg a fele- 
sége, hogy elmennek a vásárba. A juhász ült 
a csődörre, a felesége meg a kancára. A cső- 


dör nagyot nyerített. Az ember elnevette ma- 
gát, mert megértette, hogy mit mondott a lova 
a kancának. A felesége kérdezte, mit nevet, de 
az ember nem mondta meg. Eszébe jutott, 
hogy mit mondott az oroszlán. Az asszony 
csak nem nyugodott. Nyaggatta az urát. Hiá- 
ba mondta a juhász, ha ő felfedi a titkát, halál- 
nak fia lesz. 

— Haljon meg, de akkor is mondja meg, 
hogy mit nevetett! — veszekedett a felesége. 
Az ember beletörődött. Rákészült a halálra. 
Koporsót hozatott, és belefeküdt. Az asszony 
kiment az ajtón, s nyitva hagyta. Kitöltött a 
kutyának egy nagy tányér ételt. A kutya nem 
evett egy falatot se, úgy sajnálta a gazdáját. 
A kakas odaugrott és elkezdte csipegetni a 
kutya ételét. Azt mondta a kutya: 

— Nem szégyelled magadat? Még van ked- 
ved enni, mikor a kedves gazdánk már benne 
fekszik a koporsóban? Mindjárt kimegy ebből 
az árnyékvilágból. 

— Úgy kell neki! Hadd haljon meg, ha nem 
tud parancsolni a feleségének. Nekem tíz fele- 
ségem van, mégis rendet tartok, neki csak egy 
van, s azt se tudja rendre tanítani. 

A juhász meghallotta, hogy mit mondott a 
kakas. Felkelt, és jól elagyabugyálta a felesé- 
gét. Az többet sose kérdezte, hogy mit neve- 
tett az ura, mikor mentek a vásárra. 


Pennavin Olga gyűjtését 
átdolgozta Kóka Rozália 


Szűcs Szilvia rajza 9 


Gerald O Realy 


Zorodonusz, 
a Hegyvidék Réme 


(A szín űres.) 

Hang: A közönségesen csak 
Hegyvidéknek nevezett hegyvidé- 
ken is javában közelgett a kará- 
csony, ami persze leginkább a ka- 
rácsony dolga... Annál több szó 
esett a Hegyvidék lakói között ar- 
ról a sajnálatos tényről, hogy a 
környék egyetlen fenyőfája Zoro- 
donusz manó személyes tulajdo- 
na. Márpedig mióta Zorodonusz 
úgy döntött, hogy ő az egyetlen és 
legrémesebb manó a Hegyvidé- 
ken, azóta minden dolgában azon 
van, hogy rémséges hírneve sem- 
miféle csorbát ne szenvedjen. 
Végtére is mi más módon védhet- 
né meg magát egy manó?! Mind- 
ebből pedig az következik, hogy 
midőn eljő az idő, egész Hegyvi- 
déken csak egyetlen házban ra- 
gyog majd igazi karácsonyfa fé- 
nye... 

Zorodonusz: (bejön, magával 
cipeli a nevezetes fenyőfát) 
Naná! Az enyémben! És ez így is 
van rendjén! 

Pamela: Ejnye, Zorodonusz, 
hogy lehetsz ilyen irigy? Még 
nem beszéltél Pattel? 
Zorodonusz: Nem. De mond- 
hat akármit, az sem változtat 
semmin! 

Pamela: Rémes! 
Zorodonusz: Még szép, hogy 
rémes. Egy manótól ez a termé- 
szetes! Úgyhogy a fenyőmhöz 
senkinek semmi köze. Jobb, ha 
tudomásul veszitek mindannyi- 
an! Te is, Pamela! 

Pamela: (szomorú beletörődés - 
sel) Nyugodj meg, eszembe sem 
jutott egyébre gondolni... Pél- 
dául arra sem, hogy egy ekkora 
szép szál fenyőből talán másnak 
is juthatna egy icipici darab... 
Zorodonusz: Úgy látszik, ti azt 
hiszitek, hogy én még mindig az 

a szelíd, lágy szívű, ijedős kis ma- 
nó vagyok, aki voltam. Pedig 
egyáltalán nem az vagyok! Ti 
csak ne gondoljatok efféle botor- 
ságokat, különösen ne az én fe- 
nyőmről! 

Pamela: Hiszen mondom, hogy 
eszembe sem jutott. . . Bár, ahogy 
elnézem, nem hiszem, hogy bárki 
is észrevenné, ha elajándékoznád 
a csúcsát... Mondjuk nekem..., 
ha egyáltalán felmerülne benned 
ilyen ötlet. . . 

Zorodonusz: Nevetséges! 
Hogy éppen az én fámnak ne 
legyen csúcsa?! 

Pamela: De Zorodonusz, a fe- 
nyőnek mindig marad csúcsa: 
ott ér véget. Könnyen belátha- 
tod, hogy ellenkező esetben a fa 
végtelen volna, ami egyszerűen 
elképzelhetetlen... De legyen, 
ahogy akarod. Legfeljebb mon- 
dok rád egy jó nagy átkot... Tu- 
dod, hogy boszorkány vagyok! 
És tartsd meg a fádat! 
Zorodonusz: Meg is tartoml!... 
Öööö... átkot emlegettél? Nem 
mintha tartanék tőle... De ha levág- 
juk ezt az apró részt... (fűrésszel 
levágja) Nem is feltűnő... Tessék. 
Csak arra kérlek, maradjon köztünk 
a dolog... 

Pamela: Ez természetes! (távo- 
zóban) Köszönöm, Zorodonusz! 
Zorodonusz: Pszt! Még meg- 
hallja valaki! (a boszorkány után 
kiabál) Hé! Hiszen nem is tudsz 
átkot mondani! Legfeljebb olyan 
aprót, amilyen te magad vagy! 
Pamela: (egy pillanatra vissza- 
tér, a frissen szerzett fát szoron- 
gatva) Nem állítottam, hogy si- 
kerülni is fog... Hát akkor még- 
egyszer (észbe kap, suttog) kö- 
szönöm! (e/) 

Zorodonusz: (gondterhelt) 
Valami rémes, hogy egyfolytá- 

ban résen kell lennem! (fogja a 
fenyőt, megy tovább) 

Rick: Á, csak nem személyesen 
a híres fenyő . . . azaz hogy a híres 
Zorodonusz? 

Zorodonusz: (méltóképpen 
morogva) Nagyon örülnék, Rick, 
ha nem tartanál fel. 

Rick: (feltűnően eléáll) Dehogy 
tartalak fel, hogy is mernék ilyes- 
mit tenni?! De ha már beszéltél 
Pattel. . . 

Zorodonusz: Nem beszéltem. 
A fenyőmről pedig veled sem fo- 
gok! 

Rick: Helyes! Arról aztán vég- 
képp szó sem lehet! Hidd el, én 
tökéletesen megértem az állás- 
pontodat! Bizony, magunkra 
vessünk, hogy nem gondoltunk 
idejében a jövőre, és mindenféle 
léhasággal töltöttük az egész 
évet. Pedig akár egy egész feny- 
vest is telepíthettünk volna! 
Zorodonusz: (elámul) Úgy 
van! Mintha magam mondtam 
volna! 

Rick: Mondtad is, de sajna! Ké- 
ső már a tanulság! 
Zorodonusz: Az sose késő! 
Rick: Ahhoz mindenképpen, 
hogy utólag megszívlelvén, már az 
idén karácsonyfát  állíthassak... 
Persze, ha szigorú feddésként mu- 
lasztásomért . megajándékoznál 
birtokod e pompás fenyőjének 
említést sem érdemlő csúcsával... 
Zorodonusz: (savanyúan, in- 
kább csak magának) Vajon hány 
csúcsa lehet egy fának?! 

Rick: ...akkor bizonyára örök 
intelemként vésődne nehéz fe- 
jembe a nagy tanulság, és vala- 
hányszor a karácsonyfámra... 
mondom, a KARÁCSONYFÁM- 
RA pillantok, újra elismétlem 
magamban . . . 

Zorodonusz: (/efűrészeli a fa 


végét) Nem is szeretném, ha elmu- 
lasztanád..., és akkor talán nem kell 
majd elviselnem a zaklatásodat! 
Már csak a saját érdekedben is, 
mert iszonyatos tudok lenni, ha 
egyszer igazán megharagszom! 
Rick: Ugyan, kedves Zorodo- 
nusz . . . 

Zorodonusz: Kikérem magam- 
nak! Nem vagyok kedves! 
Rick: Ez az, éppen ezt akartam 
mondani . . . A fenyőt is csak pél- 
daként vetettem fel. Monda, hát 
szóltam én egy szót is? Követe- 
lődztem, vagy rimánkodtam tán? 
Zorodonusz: (eltöpreng) Ami 
azt illeti... nem is tudom. De 
azért valami azt súgja, hogy ra- 
vasz róka vagy te, Rick... 

Rick: (elképed) Mi más lennék, 
Zorodonusz? A karácsonyfát pe- 
dig... 

Zorodonusz: (rémülten körül- 
néz) Halkabban, az ég szerelmére! 
Rick: (megérti) Halkabban? Hi- 
szen ki sem nyitom a szám! (e/) 
Zorodonusz: (megszemléli a 
fát) Hm... Akkor is az enyém 
lesz a legnagyszerűbb kará- 
csonyfa az egész Hegyvidéken, 
mert Zorodonusz többé nem 
hagyja magát! (indul tovább, 
győzködi magát) A mások bána- 
tához pedig semmi közöm! 

Pat: (lélekszakadva érkezik) 
Hahó, Zorodonusz! Állj meg egy 
pillanatra! Már mindenfelé ke- 
restelek! 

Zorodonusz: (gyanakszik) No- 
csak, Pat! Te meg mit akarsz tő- 
lem?! 

Pat: Én?! A világon semmit. . . 
Csak meg akartam mondani, 
hogy még. a szokásosnál is sok- 
kal rémségesebbnek látszol. 
Zorodonusz: (boldog) Igazán 
úgy találod? 

Pat: Isten bizony! 

Zorodonusz: (álszerény) Hát, 
amennyire "— erőmből telik... 
(gyanút fog) Pat, mondd meg 
igaz lelkedre: tényleg nem akarsz 
tőlem semmi mást? 

Pat: Itt száradjon le a fülem! 
Zorodonusz: (megvizsgálja a 
fülét; mindkettőt) Olyan, mint 
máskor. 

Pat: Na ugye! 

Zorodonusz: (fenyegető) Nem 
is marad el a méltó büntetés! Bár- 
mennyire is nem akarod, el kell 
fogadnod tőlem a fenyőm csú- 
csát, és ez még semmi! Fel is kell 
állítanod otthon karácsonyfának! 
(levágja az újabb darabot, átadja) 
Pat: (boldogan magához öleli a 
fát) Jaj, te igazán rettenetes vagy! 
Zorodonusz: (rém büszke) 
Hajjaj! 

Pat: Igaz is . .. még biztosan nem 
tudsz róla, délben volt a falugyű- 
lés... 


Zorodonusz: (hitetlenkedve) 
Mindenki ott volt? 
Pat: Ott. 


Zorodonusz: Pamela is? 

Pat: Hát persze! 

Zorodonusz: Hát Rick? 

Pat: Naná! 

Zorodonusz: És Samu, a ko- 
bold?! 

Pat: Ez csak természetes! 


Zorodonusz: Öööö... Lehet, 
hogy te is?! 

Pat: De mennyire! 
Zorodanusz: (harcias) Na, 
mennyire? 


Pat: (meggyőződéssel) Nagyon! 
Zorodonusz: (magában végig- 
számlálja) Akkor. . . tényleg min- 
denki ott volt... Nem! Mégsem! 
Én nem voltam ott! 

Pat: Érdekes, pedig éppen rólad 
volt szó... 

Zorodonusz: (gúnyos) Képze- 
lem, a fenyőmről! 


Pat: Miféle fenyőről? Rólad! 
Ugyanis egyhangúlag kinevez- 
tünk a Hegyvidék Rémének! 
Zorodonusz: A Hegyvidék Ré- 
mének?! 
Pat: Ki más lenne alkalmasabb 
nálad?! 
Zorodonusz: Az bizony igaz... 
Hűha! Akkor most feltétlenül 
muszáj valami olyasmit tennem, 
amit mindannyian örökre meg- 
emlegettek! 
Pat: (tettetett ijedtséggel) Jaj, ne! 
Zorodonusz: A rang, kérlek, 
kötelez! Tehát... egy pillanat. . . 
Pamela, Rick, Pat, Samu... Ez 
az, a kobold! Nos, ti már meg- 
kaptátok a magatokét, úgyhogy 
fogod ezt a fenyőt. . . (levágja az 
utolsó előtti darabot) ...és elvi- 
szed Samunak, megértetted?! 
Pat: (mint fent) Neki se kegyel- 
mezel? 
Zorodonusz: De nem ám! 
Pat: De hidd el, mi igazán nem 
azért... 
Zorodonusz: Látod, milyen 
agyafúrtul rémes tudok lenni? 
Majd én megmutatom, hogy a 
Hegyvidék Rémével nem lehet 
fenyőz... vagyis kukoricázni! 
Pat: Kukorica? Arról eddig nem 
volt szó... 
Zorodonusz: Ne is tiltakozz! 
Eredj, és egy mukkot se halljak, 
különben jaj nektek! 
Pat: (tettetett bánattal) Most meg 
jaj... nem is tudok mit mondani, 
Zorodonusz... (magához öleli a fe- 
nyőket — a sajátját és a koboldét —, 
és boldogan ugrálva eltávozik.) 
Zorodonusz: (diadalmasan áll 
a fa maradéka fölött. Most aztán 
megmutattam, ki a Hegyvidék 
Réme! Arról pedig ne is álmo- 
dozzon senki, hogy bármi köze is 
lehet az ÉN karácsonyfámhoz! (e/) 
VÉGE 


11 


visz jog 


xy 


u 


1 


Szereplők: 


Zorodonusz manó 


Pamela, az egészen apró boszorkány 


Rick, a róka (ejtsd: Rik) 


Pat, a nyúl (ejtsd: Pet) 


Kisdobos Kiskönyvtár 


Szató Él 
8 sat ja 


— Biztos, hogy nem sikerül — nézték egy darabig 
pajtásaim is a próbálkozást -, biztos, hogy nem. 
Hiába vacakolnak itt, eleget néztük, gyere! 

Akkor elrohantunk labdázni. Volt egyikük- 
nek egy nagy, színes, felfújható labdája. A sekély 
vízben játszottunk vele, lődöztünk egy kapura. 
Aztán meg üldözőbe vettünk egy gumimatracos 
gyereket, leborítottuk a matracáról. Hamar visz- 
szaszerezte, de nem hagytuk nála. Ment a bu- 
nyó, csak ment azért a matracért, mi meg a 
vízben egész idő alatt. Harangoztak, mire vissza- 
keveredtem a csíkos törülközőnkre. Szemben, 
éppen alattunk, az uszály, a bója, de valami 
hiányzott a vízből. 

— A ladik! Hol a halászcsónak, mama?!? — 
Kinézett a könyve mögül. — Elvitték, Sanyikám. 
Mostanáig próbálkoztak, kínlódtak vele, épp az 
előbb, tán egy perce sincs, és beindult a motor. 
Elhajóztak a fiúk. 

Nahát! Ezt se látom többet. A ladikomat. De 
tévedtem, mert még azon a délután feltűnt me- 
gint. Szeli a vizet délcegen az oroszi kemping 
felől, tart a marosi partnak. Benne a nyakiglá- 
bok, meg négy lány. A legszebbik hajában piros 


Va 

társaság — volt, aki késsel szelte, más csak úgy 
harapta -—, nyakáig csurgott belőle a vörös lé. 
A sekély vízben kisgyerekek pancsoltak, és egy 
kövér, öreg néni áztatta magát. A jó úszók a 
bójáig merészkedtek, megkerülték az ott vesz- 
teglő hajót, és a hosszú uszályt, eltűntek, majd 
újra felbukkantak a túlsó szélén. Fent, az autó- 
parkoló betonján egy fiú karikázott, kerékpárja 
fémvázán szikrázott a nap. Pici körökben for- 
gott, szinte egyhelyben. Többen is körülállták, 
nézték, hogy milyen ügyes. 

Bámultam én is, bámészkodtam: van itt mit 
nézni ilyenkor szombat délelőtt. De újra meg 
újra visszakaptam pillantásomat a ladikra. Ben- 
ne ugráltunk előbb hárman a parti üdülőből, 
szemben velünk a túlerő: többen is voltak, meg 
nagyobbak, lehettek tán hatodikosok is, mi meg 
csak alsósok. Fel akartak kapaszkodni a csó- 
nakra a vízből, de nem engedtük: mi foglaltuk 
el előbb a csónakot, a miénk! 

Én vezettem a csatát. Hármunk közül én vol- 
tam a kapitány. Győztünk. Jó csata volt. 

Akkor még csak lötyögött a ladikban a víz. 
Most meg félig van már, és egyre emelkedik. Mi 

A címoldal Hegyi Márta munkája 


— Mi lesz azzal a ladikkal, mama? Félig meg- 
telt vízzel. Elsüllyed, vagy mi lesz vele? 

— Nem süllyed el — mondta nagymamám fel- 
pillantva a könyvéből -, bedagad. 

Olvasott tovább, én meg nézelődtem. 

A nagymarosi strandon hevertünk egy 
nagy, csíkos törülközőn. Nyár volt, száraz, 
forró, a fű megsárgult a rézsűn a sétány alatt. 
A vízparton öklömnyi kutya rohangászott. 
A sportteleptől a hajóállomásig száguldott 
észveszejtő sebességgel, aztán hirtelen hátra- 
kapva a fejét, vissza ugyanúgy! Még hány- 
szor? Mi baja? A gazdáját keresi? A homok- 
ban várak épültek, egyiknek már magaslott a 
tornya. Máshol kövekből barikádokat állítot- 
tak, amögül lődözték egymást sárgolyókkal a 
gyerekek. Mellettünk görögdinnyét evett egy 


lesz, ha pereméig ér. Majd meglátom, mi lesz 
vele, ha visszajövünk ebéd után. 

Meg is láttam. Két csupakézláb, hosszú srác 
telepedett bele. Vékonyak, mint a keszeg. Vöd- 
rökkel meregették a ladikból a vizet. Álltak ben- 
ne, merték, de mintha lukas vödrökkel. Sok lát- 
szatja nem volt. Arra karikázott az a fickó, aki 
délelőtt a parkolóban csinálta a mutatványokat. 
Felrakta a kerékpár vázára a lábát, most is 
kunsztozott. De közben a ladikra is volt egy 
pillantása, és elhúzta a száját. Láttam, hogy el- 
húzta. Mint aki azt mondja : hülyék. Mit vackol- 
tok ott, mirt jó, mire mentek vele? Két félnótás ! 

Akkor éjjel erről álmodtam: fent a sétányon 
a kerékpáros, körülötte a bandája, kórusban 
kiabálnak: két félnótás, két félnótás — és csap- 
kodják nevettükben a térdüket. A ladik pedig 
merül, egyre mélyebbre, már a pereme sem lát- 
szik. Egyszer csak egészen eltűnik. Sajnáltam. 
Hogyne sajnáltam volna volna! Kapitány vol- 
tam benne. Most meg már nem látom többé. 

De láttam. Másnap, vasárnap. Annyi volt a 
nép lent a parton, hogy majd eltakarta a folyót. 
De minden ott volt rendben: szemben a vár, a 

pipacs. Az már messziről virít. Rákormányoz. 
zák, ráfut a fövenyre a csónak, leáll a motor: 
kiszálás. 

Elöl a lányok mennek karcsún, könnyedén, de 
nem ám munka nélkül, viszik az evezőket, a 
fenékdeszkákat, a pokrócokat és a szatyrot, 
Utánuk nagymellénnyel a fiúk. 

— Nézd csak -— nevet a mamám -, micsoda kis 
pipacshercegnő az ott! ...lányokat szereztek a 
ladikkal a fiúk. És milyen csinosakat! 

Én meg azt gondolom: tud valamit az öreg 
bárka. Titka van. Varázserejű. Belőlem is kapi- 
tányt csinált. 

Fent a sétány szélén áll a kerékpáros. Ált, 
bámul, nézi a lányokat. Most nem kunsztozik, 
Áll, földet érint a lába hegye. 

Négy hercegnő tart felfelé a rézsűn. 

Két királyfival. 

Most rajtuk szikrázik a nap. 

Salamon-torony, a vízen a hajó, az uszály, a 
bója, és ott a régi helyén a ladik, és benne a két 
hosszú, vékony srác. Egyiken vörös fecske, a 
másikon kék. Mintha itt bütyköltek volna egész 
éjszaka. Nem volt már abban a széles, öreg csó- 
nakban jóformán semmi víz. 

— Na látod — mondta nagymamám -, teleszív- 
ta magát nedvességgel. Szépen bedagadt. 

A kékfecskés akkor emelt be a csónak orrába 
egy motort. A másik segített odaerősíteni. Aztán 
rátekertek egy madzagot és meghúzták. De sem- 
mi. Nem indult be a motor. Dolgoztak rajta még 
egy darabig, aztán újra neki a madzagnak. Ak- 
korákat rángattak rajta, azt hittem, elszakad. 
Nem szakadt el. De a motor se gyulladt be. 
Akárhányszor próbálták — csak azért se. Az is- 
tennek se. 

— Ezek el akarnak hajózni, mama? 

— Mi mást akarnának? 

— Hát hogy? Az övék? Vagy csak úgy . . . meg- 
csapják? Egy halászcsónakot? 

Nagymamám megvonta a vállát. 

— Lehet, hogy kölcsönkérték. Csak hát a mo- 
tor ócska. Nem biztos, hogy sikerül nekik. 


ONME SZONNAZBAK 


Színházba ment az 1. b. A színház előcsarnokában gyüle- 
keztek. 

— Gyerekek! Fogjátok meg annak a kezét, aki mellett ülni 
szeretnétek! Kiosztom a jegyeket — mondta a tanító néni. 

A gyerekek kettesével, hármasával összekapaszkodtak. Ci- 
nege két kislánnyal fogódzott össze. Döme kezét nem fogta 
meg senki. 

— Ni, a Döme egyedül van — mondta gúnyosan az egyik lány. 
Cinege odanézett. Döme szomorúan álldogált a fal mellett. 

— Nincs egyedül! — mondta Cinege és odalépett Döméhez. 

— Gyere Döme, üljünk egymás mellé! 

Az előadás alatt sokat nevettek a színészek tréfáin. Jól 
érezték magukat. Szünetben az összes gyerek kitódult a büfé- 
be. 

— Te mit veszel? — kérdezte Döme. 

— Egy perecet és egy kólát. És te? 

— Perecet, kólát, csokit és pufit — felelte Döme. 

— Azért vagy te ilyen Dagi! — mondta mosolyogva Cinege. 

— Nem vagyok Dagi — mondta Döme, de nem haragudott 
Cinegére. 

— Neked nincs is több pénzed? — kérdezte Döme. 

— De van, csak nem költöm el. Karácsonyi ajándékra gyűj- 
tök. 

— Mit kértek, gyerekek? — kérdezte az elárusító néni. 

— Egy perecet és egy kólát — felelte Cinege. 

— En is! — vágta rá Döme, és titokzatosan rámosolygott 
Cinegére. 


Kalmár István rajza 

ÓKÁK VESZEKEDÉSE. 


Két róka tyúkot lopott, és osztozkodni kezdtek, kié legyen a 
nagyobb darab belőle: 
Enyém a húsa, 
Tied a tolla, 
Enyém a húsa, 
Tied a tolla! 
— kiabálta az egyik. Mire a másik visszamorgott : 
Tied a tolla, 
Enyém a húsa, 
Tied a tolla, 
Enyém a húsa! 
Éppen arra repült a sas, meghallotta a veszekedést, közéjük 
csapott: 


Huss, huss, huss! 

Ez jó hús! 
— s máris vitte a tyúkot. A magasból még visszarikácsolt a két 
hoppon maradt rókának : 

De jó hús, 

De jó hús, 

Nektek huss! 
Azzal úgy elrepült, hogy többé sohasem látták. 


Pityi Palkó a héten — Csókfalvára, pajtások, 
sáskát fogott a réten. Ott vannak a leányok. 
Szekerébe befogta, Virág van a hajukba", 
vásárhelyre hajtotta. úgy készülnek a bálba. 
Megbámulták a népek Bálban mi is ott leszünk, 
- Hová mentek legények ? rámás csizmát viselünk. 


Kalmár István rajza 


Az első osztályosok oldala 


Marék Veronika rajza 


. Vendégsegbe eietek, Ha tudni akarod, kihez megyek 
és hová, akkor írd be a négyzetekbe a szavak 


Talála ki azt. ís, hogy l XX gú, ÉRÉS ek ét 
mi van az üvegben, [] fánt rejtvénye 
amit ajandekba viszek ! aA SZEBB KESZ. 


Mikor ............... nál voltam vendégségben, verseket ol- 
vastunk. .............. kisfia szép képeket rajzolt hozzá. Ugye 
neked is van kedved rajzolni? Ha igen, rajzold le - illusztráld — 


Weöres Sándor versét. (Ha a rejtvényt megfejted, írd be a kipon- 
tozott helyre vendéglátóm nevét.) 


Weöres Sándor: Tél 


Hó a mező takarója, Nincs dal az ég hidegében, 
hűvös a nap, fogy a láng. károg a varjúsereg. 
Délen a fecske, a gólya Mégis a szán fut a jégen, 
gondol-e ránk? gyerekek! 


A Dunántúl déli részén, 
Harkány közelében régi 
monda él az ,ördögszán- 
totta" hegyoldalról. S való- 
ban létezik itt egy furcsa, 
szántásra emlékeztető lejtő 
a Harsány-hegy oldalában. 
A monda szerint volt egy 
csúf, öreg boszorkány, s 
annak - mint ahogy az a 
mesékben lenni szokott — 
egy gyönyörű szép leánya. 
Az ördög szemet vetett a 
lányra, de az öreg boszor- 
kány nem akarta gyermekét 
hozzáadni feleségül, így 
hát olyan feltételeket sza- 
bott, amelyről azt hitte, az 
ördög úgy sem teljesítheti. 
Az alku szerint akkor lesz a 
lány a gonosz felesége, ha 
hajnalig felszántja a Har- 
kány-hegyet. 

Az ördög rögvest munká- 
hoz is látott, s a boszorkány 


rémülten látta, hogy szél- 
vész sebességgel szántja a 
barázdákat a kemény kőfel- 
színen. Biztosnak látszott, 
jóval hajnal előtt kész lesz a 
munkával. Ekkor mentő öt- 
lete támadt, utánozni kezdte 
a kakaskukorékolást. A kör- 
nyékbeli kakasok így — azt 
hívén, itt a pirkadat — sor- 
ban rázendítettek. 

Az ördög dühében - hogy 
elvesztette a fogadást — ha- 
talmas követ hajított alá a 
hegyoldalból. Ahol ez be- 
csapódott, ott fakad most a 
Harkányfürdő termálvize — 
tartja a monda. 

A valóság sokkal kevésbé 
romantikus. Százötvenmillió 
éves tengeri mészkőrétegek 


húzódnak itt végig a hegy- 
oldalon, amelyeket a Har- 
kány-hegyet létrehozó geo- 
lógiai — erők  kibillentettek 
eredeti vízszintes helyzetük- 
ből. Majd a karsztosodó 
mészkőrétegeket tovább 
munkálta a víz, éles bordá- 
kat, barázdákat alakítva ki 
belőlük. A táj mindenesetre 
egy kővé vált monumentális 
szántóföldre emlékeztet. 

A bizarr karsztos formák a 
szobrászművészeket is meg- 
ihlették. Villány közelében 
egy felhagyott kőfejtő udva- 
rán nyaranta megjelennek a 
kövek művészei, hogy ver- 
senyre keljenek a természet 
szobrászaival, a vízzel, napsü- 
téssel, széllel és faggyal. 


Dr. Juhász Árpád 


KÉT 


Finn 
tájakon 


Finnországban, ha az em- 
ber csak a beszéd dallamára, 
a hanglejtésre figyel, akár 
Magyarországon is képzel- 
hetné magát. Ez nem véletlen, 
hiszen a finnek rokonaink: 
ugyanahhoz a nyelvcsalád- 
hoz, a finnugorhoz tartoznak, 
mint mi. A rokonságot na- 
gyon komolyan veszik, lép- 
ten-nyomon hangoztatják. 

Területének majdnem felét 
erdők borítják, de a sok tó mi- 
att az ezer tó országának is 
nevezik. Magas hegyeik nin- 
csenek, de a tavakkal szabdalt 
erdős vidék mégis nagyon 
szép. A finnek nagy becsben 
tartják a természetet. Nagyon 
vigyáznak környezetükre, óv- 
ják a fákat, az erdőket, a fo- 
lyókat. Ezért szokták tréfásan 
azt mondani, hogy szinte az 
egész ország egy nagy termé - 
szetvédelmi terület. 


Szalánczy Béla 


A szerző felvételei 


Sün királykisasszony 


v 
EvéxvVvVe!wyuy 

Ves 


Élt egyszer Seholsincsor- 
szágban egy öreg király a fe- 
leségével és egyetlen fiával. 
A királyfitól azt követelték, 
házasodjon meg, mert már itt 
volt az ideje. Azzal indították 
útnak, hogy egy héten belül 
feleséget kell találnia. 

Hat napon át bejárta a kör- 
nyék országait, de királykis- 
asszonyra nem akadt. Minden 
országban királyfiak voltak. 
Nagyon elbúsult a királyfi, 
hazamenni nem mert. Elhatá- 
rozta, hogy világgá megy és 
útközben akivel találkozik, fe- 
leségül kéri. 

Ment, mendegélt, egy sűrű 
erdőn keresztül vezetett az út- 
ja. Egyszer csak belebotlik 
egy sünbe. A kezébe veszi a 
tüskés kis állatot, és szomorú- 
an mondja neki: 

— Gyere hozzám feleségül! 
Hiszen te is olyan árva vagy, 
akárcsak én. 

A sün abban a minutumban 
gyönyörű királylánnyá válto- 
zott. 

— Engem a mostohám átko- 
zott el, hogy addig legyek 
sün, amíg valaki meg nem kéri 
a kezemet. A varázslat meg- 
tört. Én a tied, te az enyém. 

A királyfi nagyon boldog 
volt, felpattantak a paripára, 
és elvágtattak az öreg király 
udvarába. 

. Nagy lakodalmat csaptak. 
En is ott voltam, bort nem it- 
tam! A port felrúgtam! 


Katona Dávid 2. oszt., Sarkad 


Ez a mese a Békés Megyei 
Könyvtár 1988. évi meseíró pá- 
lyázatára készült. A szerző díjat 
nyert vele a 2. osztályosok kö- 
zött. 


A rajzokat készítették: 
Szőke Anikó, 4. oszt., Kecel 
Kerezsi János, 1. oszt., Kecel 

Barátunk a számítógép 


A program beírás után RUN-nal indul. 
A képernyőn függőleges falak jelennek meg, 
mindegyiken egy-egy lyuk van. Választhatsz, 
hogy lassú vagy gyors játékot akarsz. Beírod 
a megfelelő számot, és megnyomod a RE- 
TURN-t. A bal alsó sarokban megjelenik egy 
kerek labda, ezt ugráltathatod. 

Ha a SPACE billentyűt röviden megnyomod, 
a labda függőlegesen felemelkedik. Amikor a 
lyukhoz ér, újabb gyors SPACE-nyomással 


átrepítheted a lyukon. Ha átjutott, leesik a 
talajra. Újabb SPACE-re ismét felrepül stb. 

Ha a labda a fal tetejéig repül, vagy nem a 
lyuknál van, ha SPACE-t adsz, ütközik és visz- 
szakerül a kiinduló helyre. 

A program -4-es gépre készült, de ha a 
10., 20., 80. és 160. sorokat a melléklet szerint 
átírod, C 64-es gépen is futtatható. 


Pethes Endre 


10 GRAPHICO, 1 :COLORO, 2:COLOR1, 10, 3 


20 A-3832:27-A—4:B-81 : T-32:L-0 


30 FORI-OTOS9 :POKEAtI, 169 :NEXT 


Jelmagyarázat 


409 FORJ-3TOSSSTEPZ2:€-INT(154RND(1292)t2 


59 FORI-1TOC:POKEAtJ-IXx409, 1609 :NEXT 
609 D-Ct2:FORI-DTO21 :POKEATJ-Ix49, 160 


79 NEXT:NEXT 
80 A$-" HIETETETETSTSTETNTKTKTETKTSTSTSTOTKTNTETEN" 


W 5 NYIL LE 
6 - CONTR-AZ 
H 5 CONTR-ó 
KG — SCH$HCLEAR 


90 PRINTA$-" FOKOZAT? ( LASSU-1 , GYORS-2 ) " 


1099 INPUTV:IFRV-1THENG-1090 
110 IFV-2ZTHEN9A-40 
1209 H-A-38:POKEH, B 
130 GETUS:IFUS-"" THEN1350 


149 IFU$-CHRS$-(T)THENH-H-40 : POKEHt 40 , 32 


1509 POKEH, B:FORW-1TOG:NEXT 


160 IFHC3111THENPOKEH, 32:GOTO120 


179 GOTO180 
189 GETV$ 


199 IFV$-CHR$-(T)?)THENH-Ht2 : GOTO210 


299 GOTO140 


219 K-PEEK(H-I ) : IFK-16OTHEN280 


220 POKEH-2, T : POKEH, B:FORW-1TOG:NEXT 


2309 POKEH,T:E-INT((4-H)/49) 


249 F-A-H-Ex40 :G-49-F : H-A—4091G 


2509 POKEH, B:FORW-1TOG:NEXT 
260 IFH-ZTHEN310 
279 GOTOLI30 


2809 POKEH-2, T:L-EL-t1 : IFL-STHEN300 


299 GOTO12O 


3909 PRINT" HSAJNOS, EZ NEM MEGY!" : GOTO32O 
SI6 PRINT" STELJES SIKERV! ":GOTAJIZO 


320 GETPS$:IFP$z""THEN32O 
380 SETOLG 


Melléklet 


18 POKES32809, 7 :POKE53281 , 1:PRINT" 4" 
209 A-1784:2 


-A-4:B-81:T-32: akik o 


160 JÉHEZŐGETSENBOKEE, S GOT0120 

Postafiók 100 


Szervusztok! 

Köszönöm a sok szép üd- 
vözlőlapot és levelet. A leg- 
jobban a szép rajzoknak örül- 
tem. Csatlós Jutka még csak 
6 éves, tőle kaptam ezt a ké- 
pet. 

Kökény Mónikának üze- 
nem: szép tisztán, gondosan 
készített rajzokat küldtél. De 
azt tanácsolom, hogy inkább 
figyeld a környezetedet, azt 
rajzold! Ne a mesekönyvek il- 
lusztrációit próbáld utánozni! 

Heincz Ildikó (Göd-felső), 
azt kéri, hogy a gyerekek raj- 
zainál ne csak a név legyen 
ott, hanem az is, hogy melyik 
városban élnek. Igazad van, 
máskor jobban figyelünk, no 
meg persze ti is figyeljetek, 
mert néha lemarad a feladó. 
Rajzaidat köszönöm, de an- 
nak örülnék, ha a ,saját tíz 
ujjaddal" olyan rajzot külde- 
nél, amit nem a filmekben 
vagy mesekönyvben láttál. 


Köszönöm a KTOH-ra küldött 
jelentkezéseket. Még nem telt 
el sok idő a szeptemberi Kis- 
dobos megjelenése óta, így 
remélem még jópáran írtok, 
és tudósítotok. 


Volt, aki csak jelentkezett, 
hogy szívesen belépne, de 
volt, aki már tudósítást is 


küldött. Ferencz Éva Médea 
(9 éves, Aporhant) a Székely 

Hagyományőrző Együttes 
tagja. Ezt írja: , Az együttes- 
nek 60 tagja van, fiatalok és 
idősebbek egyaránt. Angéla 
néni, Éva néni, Anti (ők az 
együttes vezetői) és a mi 
munkánk eredményeképpen 
máris szép sikereket értünk 
el. Több helyen felléptünk 
már. Pl. Bonyhádon a Szé- 
kely napokon, ahol 11 együt- 
tes között nekünk volt a leg- 
nagyobb sikerünk, pedig vol- 
tak olyan együttesek, amelyek 
már több éve alakultak. Kap- 
tunk is meghívást Jugoszlávi- 
ába, majd arról is tudósítlak, 
ha hazajöttünk." 

Gratulálok, és örülök a sike- 
reteknek. Legközelebb arról is 
írj, hogy mit adtatok elő, és 
hogy az együttes milyen ha- 
gyományok ápolását tűzte ki 
célul. 


Belej Bálint (Budapest) leve- 
lének szerkesztőségünk min- 
den tagja örült. ,Bár már 13 
éves vagyok, mégis gyakran 
megveszem a Kisdobost. Így 
tettem ezt szeptemberben is. 
Amikor átolvastam a lapot, a 
szemem megakadt a KTOH 
felhívásán. Nekem nagyon 


megtetszett, és rögtön fogtam 
a papírt és a tollat, és ezt a 
tudósítást írtam, ami szerin- 
tem minden iskola környékén 
hasznos lenne. 


Csatlós Judit 6 éves rajza, Gyöngyös 


Az iskolai kábeltelevízió 
Esős, tavaszi délután volt, és 
így nagyon unatkoztam. Mi- 
vel hétfő volt, a TV-ben sem 
volt semmi. Így szomorúan 
ültem az üres képernyő előtt, 
de aztán egy hirtelen ötlettel 
nyomkodni kezdtem a gom- 
bokat. A 3-as gomb benyo- 
mása után valami halk zene 
ütötte meg a fülemet. Gyor- 
san csavarni kezdtem az állo- 
máskereső gombját, és hama- 
rosan a képernyőn megjelent 
egy felirat: 

Iskolai kábeltévé! 
— Na, ez érdekes lesz! — gon- 
doltam, és vártam. Hamaro- 
san az iskola híreit olvashat- 
tam el, amelyből megtudtam, 
hogy ezentúl minden második 
héten jelentkezik ez az adás. 
Ezután egy oktatófilmet vetí- 
tettek. Mire a filmnek vége 
lett, már este 7 óra volt, és az 
eső is elállt. Örültem az új 
műsornak és bíztam benne, 
hogy ez egy új, sikeres vállal- 
kozása lesz az iskolának. 


Most már csak azt szeret- 
ném tudni, hogy kitaláltad, 
vagy csakugyan van a XXII. 
kerületben iskolai kábeltévé!? 


Izgatottan várom az újabb le- 
veleket, és igyekszem min- 
denkinek válaszolni. 


Szervusztok: Dobos Dorka 


Dobra verjük 


Ezennel dobra verjük, hogy 
kik nyertek a Hétágra süt a 
nap és a STOP pályázaton. 
(Azt már csak zárójelben me- 
rem megírni, hogy vannak fi- 
gyelmetlen olvasóink is. Nem 
figyeltek arra, hogy egy pá- 
lyázatnak határideje is van. 
Azaz, ha ezután érkezik a le- 
vél, akkor már a szabályok ér- 
telmében, sajnos nem kerül- 
het a sorsolandók közé. Érde- 
mes tehát alaposan elolvasni 
és megjegyezni a pályázatok 
határidejét. A következőt de- 
cemberben kell beküldeni. Ne 
feledkezzetek el róla!) 

Hétágra süt a nap pályáza- 
tunkra küldött levelek közül 
az őszinte leveleknek örültem. 
Azoknak a leveleknek, ahol 
bizony egy-egy barátom több 
sárkányfejjel is megküzd. ,Az 
én hétfejű sárkányomnak ed- 
dig hat fejét tudtam levágni, 
nagyon jól sikerült." Ezek bi- 
zony fontos dolgok. Kár, 
hogy Horváth István Babótról 
nem írta meg, hogy melyik fej 
ellen kell még hadakoznia. 
Szabó Csilla Csorvásról leraj- 
zolta a napirendjét. Ez persze 
csak nyárra volt igaz, hiszen 
most 8-tól 13-ig ő is az isko- 
lában ül ugyanúgy, mint ti. 
Most pedig következzenek a 


nyertesek: 
1. Szabó Csilla (5920 Csor- 
vás, Hunyadi u. 89.), aki 


édesapjával napórát is készí- 
tett. 

2. Szőcs Anikó (9222 He- 
gyeshalom, Lenin út 9/c.), a 
Napsugár program mind a hét 
pontját alaposan átgondolta. 
A Lajta partján gyűjtött növé- 
nyek nevét latinul is megkereste. 
Réti boglárkát, mezei zsályát, mo- 
csári gólyahírt gyűjtött. 


3. Kovács Annamária (5600 Bé- 
késcsaba, Bartók B. u. 25.), 
nemcsak napirendet készített, 
hanem átgondolta előre az egész 
hetet. Kövessétek példáját! 

4. Szandra Beczkievicz (Warsza- 
wa, ul. Lopcinskiego 16m. 9/b. 
02-777), a gombák iránt is ér- 
deklődik. Tudja, hogy a gomba 
lehet mérgező is. 

5. Horváth István (9351 Babót, 
Bercsényi u. 6.) is nagy figyel- 
met. fordít az ehető és mérgező 
gombák tanulmányozására. 

6. Kosztolányi Noémi (1137 Bu- 
dapest, Jászai M. tér 6.) . Örülök, 
hogy sikerült mind a hét fejet 
levágni. Már nem nézi késő estig 
a TV-t és a növényeit is rendsze- 
resen gondozza. 

7. Kádár Éva (Kárpátalja, Bereg- 
szász, — Stefanika u.  73/b. 
295510) megtanult nyáron úsz- 
ni. Ez életre szóló tudomány. 
Gratulálok! 


A STOP pályázatra küldött le- 
velekből kiderült, nem ártana, ha 
néha a felnőttek is elgyondolkod- 
nának, mit tehetnek azért, hogy 
ne legyen tűz, vagy ha már mégis 
megesett a baj, akkor hogyan le- 
het minél előbb eloltani. Kádár 
Éva (Szovjetunió) levele igen- 


csak tanulságos: , Tizenegy éves 
vagyok. Mi lakótelepi házban la- 
kunk. Néhány évvel ezelőtt a 
szomszédunkban hatalmas tűz 
ütött ki, mivel Gyuri bácsi be- 
kapcsolva hagyta a gázbojlert, s 
amikor később meggyújtott egy 
gyufát, a konyhában összegyűlt 
gáz lángra lobbant. Belekapott a 
függönybe, és így terjedt tovább. 
Ez késő éjszaka történt, az ágy- 
ból ugrasztottak ki bennünket. 
Borzalmas volt az udvaron állni 
és várni, hogy nem ég-e le az 
egész ház! Szerencsére a tűzol- 
tók eloltották a tüzet, és azon 
kívül, hogy három napig nem 
volt áram, nagyobb baj nem tör- 
tént. Azóta a legnagyobb ellen- 
ségem a tűz." Ugye igazam volt 
hogy a felnőtteknek sem árt, ha 
vigyáznak? 


A nyertesek pedig a követke- 
zők: 


Filotás Balázs, Zsámoly; Ko- 
vács Gergely, Ózd; Balla Diá- 
na, Tatabánya; Darányi Zoltán, 
Vámosmikola; Földesi Ildikó, 
Tóalmás; Kádár Éva, Szovjet- 
unió; Beregszász; Kovács Zsa- 
nett, Gyóró; Wagy Róbert, 
Debrecen; — Szibrik — Ágnes, 


Szentes; Viola Katalin és Lász- 
ló, Esztergom. 

A kilenc hal közül csupán 
kettő egyforma. Megfejtésül 
írd meg, melyik az a kettő! 


Palackok 


Számold meg, a kétféle pa- 
lackból mennyi látható a 
rajzon! Írd meg nekünk is! 


Betűdominó 


A dominókövekből rakj ki 
egy négyzetet úgy, hogy a 
betűkből egy közmondás 
alakuljon ki. Írd meg, hogy 
szól ez a közmondás! 


Összerakó 


A tizenegy kis számozott 
ábra közül tízből összerak- 
ható a fekete ló. Írd meg, 
melyik ábra felesleges! 


Zala József munkája 


minót kell! megcserélni! 


Dominó 5" 
Cserélj meg két dominókoc- ) 


lán 80 4. 
a négyzet minden oldalán 20 
lesz. Írd meg, melyik két do- 

A mesemondó egyik hősének 
a nevét megtudod, ha ,futólé- 

pésben" olvasol. Ezt a nevet a 
többi pályázati rejtvény meg- 
fejtésével Gvzet ecember 


Pályázati rej 


FÓ-iú kelébeküldtnb Fi 


A rejtvények megfejtését november 20-ig küldjétek be nyílt levelezőlapon. Címünk; KISDOBOS 1502 Budapest, Pf. 100. 8 


Írjátok meg, milyen újévi köszöntőket ismernek a ti falutokban, váro- 
sotokban. Kérdezzétek meg szüleiteket, dédszüleiteket, nagyszüleite- 
ket, idős rokonaitokat. Jegyezzétek le, és írjátok meg nekünk. A leg- 
szebb köszöntőversek beküldői könyvjutalmat kapnak. 

A köszöntőket december 20-ig küldjétek el a Kisdobos címére. 


DÍSZLET 


A 10-11. oldalon található előadás díszletét legjobb 
úgy elkészíteni, hogy a bábuknak szabad mozgástere 
maradjon, ugyanakkor elhatárolja az előadás területét a 
tér többi részétől. Erre legalkalmasabb egy nagyob- 
bacska doboz. De mielőtt szétvágnátok, jelöljétek be az 
oldalait: merre lesz a talpa, hol az oldalfalak, hol a teteje. 
Az alsó részt és azt az oldalt, ahol a bábszínpadra be 
lehet látni, vágjátok ki ollóval, majd hajtogassátok szét 
a dobozt, és a képen látható hegyeket a kockázás alap- 
ján nagyítsátok fel. (Egyéb tájképet is rajzolhattok rá.) 
Ezután fessétek ki a díszletet, és állítsátok újra össze. 
Mivel a hajdani doboz két oldala is hiányzik, a hajtások 
mentén ragasztóval, iratkapoccsal vagy ragasztósza- 
laggal erősítsétek meg a díszletet! (1. kép) 

A pálcásbábokat a Kivágós oldal alapján készítsétek 
el. A bábuk színével azonos színű papírcsíkok segítsé- 
gével erősítsétek hozzájuk a hurkapálcikákat. (2-5. áb- 
ra) A rajzok szabásmintaként is használhatók. Ezek 
alapján ujjbábokat is varrhattok. Lehetőleg filcből, mert 
így tartósabb és szebb lesz minden bábu. 

Vágjátok ki a fenyőket is, majd a lombozaton megje- 
lölt szaggatott vonal mentén óvatosan vágjatok kis nyí- 
lásokat és ide dugjátok be a fenyődarabokat! (6. kép) Ne 
vágjatok nagy nyílást, inkább szűk legyen, mert csak így 
marad szépen egybe a fenyő az előadás alatt. 

A díszletet kiegészíthetitek a doboz tetejéről belóga- 
tott felhőkkel, és esetleg a hátsó fal közelében elhelye- 
zett kis dombokkal, egy-két házikóval. 

Jó szórakozást! 


Cs. I. 

